Държавен вестник, бр. 88, 2023 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  88
когато това допринася за по-добро разбиране 
същността на полезния модел.
Претенции от категория продукт
Чл. 69. (1) Претенцията за продукт съгласно 
чл. 19, ал. 4 от ЗПРПМ се отнася до физичес- 
ки обект (изделие, устройство, машина или 
система от взаимодействащи си устройства, 
както и до състави). Претенциите за продукт 
включват елементи, компоненти, връзки  
и/или съотношения между елементите, взаим-
ното им разположение, материали, от които 
са изработени елементите, и други признаци 
на продукта, като резултат, функция и други 
в случаите, когато това се налага за по-ясното 
и точно определяне на същността му.
(2) В една заявка за полезен модел могат 
да бъдат формулирани няколко независими 
претенции от категория продукт при спазване 
на изискванията за единство съгласно чл. 40 
от ЗПРПМ.
(3) Когато заявката се отнася до група 
от полезни модели, за всеки полезен модел, 
влизащ в групата, се формулира независима 
претенция и ако е необходимо – зависими 
претенции. Първата независима претенция 
се формулира за този полезен модел, който 
най-пълно съответства на характера на ре-
шавания проблем. Зависимите претенции се 
групират заедно с тази независима претенция, 
на която те са подчинени непосредствено или 
чрез предхождащи зависими претенции.
Реферат
Чл. 70. (1) Рефератът служи за информа-
ционни цели и съдържа:
1. наименование на полезния модел;
2. изложение, в което се посочва техничес- 
ката област, към която се отнася полезният 
модел, и накратко се разкрива същността 
му; изложението се съставя така, че да може 
ясно да се разбере техническият проблем, 
същността на решението на този проблем и 
специфичните приложения на полезния модел.
(2) Ако заявката съдържа чертежи, заявите-
лят посочва фигурата, която да се публикува 
заедно с реферата. Избраната фигура трябва 
да е на отделен чертеж.
(3) Признаците, включени в изложението, 
се придружават от съответстващите им оз-
начения на чертежа, който се публикува към 
реферата, поставени в скоби.
(4) Рефератът трябва да съдържа до 150 думи.
Недопустими изрази и данни
Чл. 71. В заявката не се допускат:
1. изрази или чертежи, противоречащи на 
обществения ред и добрите нрави;
2. пренебрежителни изрази по отношение 
на достоверността на защитни и други доку-
менти на трети лица, както и за достойнствата 
на създадените от тях продукти или процеси; 
обективното сравняване със състоянието на 
техниката не се счита за пренебрежително;
3. посочване на фирмени наименования и 
търговски марки на машини, прибори, изделия 
и др.; такива наименования се заменят с кон-
структивна или технологична характеристика; 
употребата им се допуска само в начините и 
примерите за изпълнение на полезния модел;
4. обозначения на типове, серии, условни 
обозначения на изделия, вещества и други  
и/или съкратени наименования и наименова-
ния с рекламен характер без разшифроване, 
когато те не са официално възприети в съ-
ответната област;
5. съкращения с изключение на общо-
приетите и други съкращения, утвърдени в 
съответната област, към която принадлежи 
полезният модел;
6. включване в претенциите на думи и 
изрази с неопределено значение, като „дълъг“, 
„достатъчно голям“ и други, с изключение 
на приелите гражданственост, като „високо 
напрежение“, „слаба киселина“ и други; включ-
ването на такива изрази се допуска само в 
случаите, когато тяхната употреба позволява 
ясно разграничаване от нивото на техниката;
7. чертежи и схеми в текста на описанието 
и претенциите;
8. препратки към частите на описанието и 
чертежите, направени в претенциите.
Изисквания към техническото оформяне на 
описанието, претенциите и реферата
Чл. 72. Описанието, претенциите и рефе-
ратът се оформят съгласно следните правила:
1. описанието, претенциите и рефератът се 
подават напечатани или принтирани от едната 
страна на страница бяла хартия с формат А4 
(210 x 297 мм) или в PDF формат при елек-
тронно подаване на заявката, с разстояние 
между редовете 1,5; само графични символи 
и знаци, химични или математически фор-
мули могат, когато е необходимо, да бъдат 
написани на ръка или начертани; символите 
във формулите и математическите изрази се 
дефинират;
2. страниците на описанието и претенциите 
се номерират с арабски цифри; претенциите 
и рефератът започват на нова страница;
3. единиците за измерване се обозначават по 
Международната система единици (SI); когато 
са използвани системни единици, трябва да 
се посочат и съответстващите им единици и 
стойности по SI система;
4. минималните полета на всеки лист са:
а) горно поле – 2 см;
б) ляво странично поле – 2,5 см;
в) дясно странично поле – 2 см;
г) долно поле – 2 см;